Biomedicínske inžinierstvo
Chcel si byť lekár, ale nemáš rád krv? Nevadí, stále si môžeš splniť sen. U nás na biomedicíne získaš okrem vedomostí z technických predmetov aj teoretický základ lekárskych disciplín s dôrazom na stavbu a funkcie biologických objektov, biochemických, fyziologických a patofyziologických procesov.
Naučíme ťa všetko o lekárskej technike a jej aplikáciách, dozvieš sa veľa o moderných medicínskych zariadeniach a prístrojoch, o princípoch ich činnosti a pochopíš podmienky ich fungovania a bezpečného použitia pre diagnostické a liečebné účely. Po skončení štúdia budeš profesionál, schopný posúdiť funkčnosť technických i počítačovo podporovaných zariadení v rôznych podmienkach zdravotníckych zariadení alebo iných prevádzok a laboratóriípričom zvládneš kvalifikovane komunikovať aj so zdravotníckym personálom.Budeš mať široké možnosti uplatnenia a to v technickej aj medicínskej oblasti. Môžeš pracovať v komerčnej sfére pri návrhu a vývoji nových medicínskych zariadení a prístrojov, ale byť aj výskumníkom na akadémii vied alebo univerzitách. Stať sa IT špecialistom medicínskych informačných systémov, či obchodným zástupcoch vo firmách, ktoré ponúkajú medicínsku techniku. Fascinuje ťa prepojenie IT a medicíny? Máš nápady ako umelá inteligencia zlepší zdravotníctvo? Zapoj sa s nami do vývoja špičkových medicínskych zariadení.
Kde nájdeš uplatnenie?
- IT špecialista medicínskych informačných systémov
- Biomedicínsky inžinier v zdravotníckych zariadeniach